== Kommandant på Bornholm ==
I von Kamptzs tid som kommandant på Bornholm blev antallet af tyske soldater på øen voldsomt forøget, og desuden kom et stort antal civile tyskere, som var flygtet fra den hurtigt fremtrængende [[Den røde Hær|røde hær]] til øen. Der blev gjort forberedelser til at forsvare øen mod et sovjetisk angreb bl.a. ved bygning af feltbefæstninger omkring [[Rønne]]. Da den tyske kapitulation til [[feltmarskal]] [[Montgomery]] var en kendsgerning den 5. maj 1945, accepterede von Kamptz, at det nu var [[Modstandsbevægelsen]]s styrker på Bornholm under ledelse af regionschefen, løjtnant A.H. Jørgensen, som var ansvarlig for ro og orden, men fastholdt, at han havde ordre til, at forsvare øen mod evt. angribende sovjetiske styrker.<ref>Ebbe Munck og Børge Outze: ''Danmarks Frihedskamp'', København 1949, side 374 d</ref>
Personbillede_savnes